open-index/open-wikipedia-markdown huggingface dataset:
פיליפ ז'רוסקי

**פיליפ ז'רוסקי** (בצרפתית: **Philippe Jaroussky**; נולד ב-13 בפברואר 1978) הוא זמר קונטרה-טנור צרפתי. החל את הקריירה המוזיקלית שלו בנגינה בכינור, זכה בפרס בקונסרבטוריון ורסאי, ולאחר מכן עבר לנגינה בפסנתר לפני שפנה לשירה אופראית.

באופן יוצא דופן עבור קונטרה-טנור, ז'רוסקי שר במנעד פלסט. לדבריו, קול השירה הטבעי שלו נמצא בטווח הבריטון.

## קריירה מוקדמת
ז'רוסקי נולד במזון-לאפיט. סבא רבא שלו היה מהגר רוסי שברח מהמהפכה הבולשביקית.

ז'רוסקי קיבל את ההשראה לשירה מזמר הקונטרה-טנור פבריס די פאלקו. הוסמך על ידי הפקולטה למוזיקה מוקדמת בקונסרבטוריון של פריז. בשנת 1996 החל ללמוד שירה אצל ניקול פאליין. הוא ייסד את האנסמבל ארטאסרס  בשנת 2002, והופיע לעיתים קרובות עם אנסמבל מתאוס בניהולו של ז'אן-כריסטוף ספינוזי ועם האנסמבל לארפגיאטה  בניהולה של כריסטינה פלוהר.

ב-29 ביולי 2016 ביצע את שירו של דייוויד בואי "Always Crashing in the Same Car" בנשף דייוויד בואי, במחווה לזמר המנוח כחלק מסדרת הנשפים ברויאל אלברט הול שבלונדון.

בספטמבר 2017, כחלק מהפתיחה של מרכז המוזיקה "לה סיין מוזיקל" , השיק ז'רוסקי את תוכנית החינוך שלו, האקדמיה המוזיקלית של פיליפ ז'רוסקי.

## הכרה ופרסים
על פי העיתון לה טראס , "הזמר הצעיר הזה עם הקול המלאכי והווירטואוזיות השטנית הגיח אל אור הזרקורים ותוך שנים ספורות הפך לכישרון הווקאלי הצרפתי החדש והגדול". בשנת 2004 הוא קיבל את פרס ה-Revélation Artiste lyrique Victoires de la musique classique, וכמו כן זכה בתואר Artiste lyrique de l'année בשנים 2007 ו-2010. ז'רוסקי זכה בפרס "הזמר הטוב ביותר של השנה" בטקס פרסי הד קלאסיק, 2008 ו-2016. הוא גם קיבל פרס אקו קלאסיק (בצרפתית: Echo Klassik) בשנת 2012 עבור האלבום "דואטי" (בצרפתית: Duetti), אותו הקליט יחד עם מקס עמנואל צ'צ'יץ'. בשנת 2020 זכה בתואר כבוד בטקס ה-Victoires de la musique classique.

ז'רוסקי זכה בתואר אביר מסדר האמנויות והספרות ב-2009 והועלה בדרגה במסדר ב-2019.

ב-13 בנובמבר 2019, לרגל ציון עשרים שנה להופעת הבכורה שלו, נחנכה דמות שעווה שלו שפוסלה על ידי אריק סן-שפרה במוזיאון גרוון, במהלך קונצרט שלו, בו קיבל את המדליה של מסדר האמנויות והספרות. האסטרואיד 332183 ז'רוסקי נקרא על שמו.

## בתרבות
שירים שבוצעו על ידי ז'רוסקי שימשו בסרט מושב טורקי מאת במאי הקולנוע האוזבקי-רוסי יוסופ ראזיקוב, 2017.

## חיים אישיים
בראיון ב-2011 אמר ז'רוסקי: "אני לא אוהב לדון בחיי האישיים. אני מרגיש כי במוזיקה קלאסית לא צריך לדבר על זה. יש לי הרבה סיבות". הוא הומוסקסואל מוצהר ונמצא במערכת יחסים עם בן זוג שאינו מוזיקאי מאז 2007.

## קישורים חיצוניים

* 

* 
* Philippe Jaroussky (Erato)
* Concerts Parisiens
* Performance of aria "Vedrò con mio diletto" (Vivaldi, "Il Giustino") on YouTube
* Philippe Jaroussky recordings on Virgin Classics
* ''New York Times Sunday Magazine'' profile

## הערות שוליים

קטגוריה:בוגרי הקונסרבטואר של פריז
קטגוריה:צרפתים ממוצא רוסי
קטגוריה:זמרי קונטרה-טנור
קטגוריה:צרפתים שנולדו ב-1978
איבון גודאר

**איבון גודאר** (בצרפתית: **Yvonne Godard**;  3 במרץ 1908 – 22 בספטמבר 1975) הייתה שחיינית צרפתייה. אלופת אירופה (פריז 1931) במשחה ל-100 מטר חופשי ושיאנית עולם במשחה ל-800 מטר חופשי.

## ביוגרפיה
גודאר נולדה וגדלה בדואי . אביה לימד אותה לשחות בהיותה בת 6. היא פונתה מהעיר לאחר פרוץ מלחמת העולם הראשונה. היא נפצעה מרסיס ונילקחה לכנסייה להבראה.

### 1931
#### שיאנית עולם
בתחרות שנערכה בפריז, ב-23 ביולי 1931 היא קבעה במשחה ל-800 מטר חופשי שיא עולם חדש של 12:18.8 דקות.
#### אלופת אירופה
באליפות אירופה שנערכה בפריז, צרפת באוגוסט אותה שנה היא זכתה בשתי מדליות, זהב וארד. מדליית זהב במשחה ל-100 מטר חופשי בתוצאה של 1:10.0 דקות, לפני וילי דן אודן מהולנד (1:11.8 דקות) וג'ויס קופר מבריטניה (1:12.0 דקות). מדליית ארד במשחה ל-400 מטר חופשי בתוצאה של 5:55.4 דקות, אחרי מארי בראון מהולנד (5:42.0 דקות) וג'ויס קופר (5:54.0 דקות).
#### תאונת דרכים
בסוף אותה שנה עברה תאונת דרכים קשה. היא נפגעה בבטנה וסבלה מקשיי עיכול.

### 1932
באולימפיאדת לוס אנג'לס שנערכה באוגוסט היא סיימה במקום חמישי במשחה ל-400 מטר חופשי בתוצאה של 5:54.4 דקות ובמקום תשיעי במשחה ל-100 מטר חופשי בתוצאה של 1:14.1 דקות, בשלב המוקדמות היא קבעה תוצאה של 1:12.2 דקות.

בנובמבר אותה שנה היא נפצעה בתאונת דרכים נוספת, בברצלונה, שבה שברה את הצלעות ואיבדה 2 ליטר דם. היא שכבה בבית החולים עד סוף דצמבר.

לאחר מכן פרשה מספורט תחרותי.

## חיים אישיים
ב-1933 החלה ללמוד לטוס והשיגה רישיון טיסה ב-1935. במהלך מלחמת העולם השנייה היא טסה. היא אחות במקצועה .

## הנצחה
בדצמבר 2019 נחנכה בריכת שחייה ברובע ה-20 של פריז, על שמה.

## ראו גם

*התפתחות שיא העולם במשחה ל-800 מטר חופשי

## קישורים חיצוניים

קטגוריה:שחייניות חופשי
קטגוריה:שחייניות צרפתיות
קטגוריה:אלופות אירופה בשחייה
ז'אן פול

**יוהאן פאול פרידריך ריכטר** (בגרמנית: **Johann Paul Friedrich Richter**; נולד ב-21 במרץ 1763, נפטר ב-14 בנובמבר 1825) הידוע בשם העט **ז'אן פול** (בצרפתית: **Jean Paul**, שם שאומץ כמחווה לז'אן ז'אק רוסו), היה מחזאי, משורר וסופר גרמני.

## ביוגרפיה
יוהאן פאול פרידריך ריכטר, שלימים קרא לעצמו ז'אן פול, נולד בוונזידל, בנם של המורה ונגן העוגב יוהאן כריסטיאן כריסטוף ריכטר ואשתו, סופיה רוזינה לבית קון. בשנת 1765 התמנה האב לכומר ביודיץ שבאזור הוף ובשנת 1776 קיבל משרה טובה יותר בשוורצנבאך אן דר זאלה. אווירת הכמורה הכפרית הפרוטסטנטית עיצבה את ילדותו של ז'אן פול. הוא התוודע לרעיונות הנאורות מפי מורה נערץ והכומר של הכפר השכן רהו, ארהרד פרידריך פוגל. ז'אן פול היה אוטודידקט, ובגיל חמש עשרה כבר היה לו ידע נרחב בספרות. בשנת 1779 עבר ז'אן פול לגימנסיה בהוף, שם פגש את יוהאן ברנהרד הרמן, שהפך לידיד קרוב ולמודל עבור רבות מדמויותיו הבדיוניות. כמה חודשים לאחר מכן נפטר האב והמשפחה נקלעה למצוקה חומרית קשה.

במאי 1781 נרשם ז'אן פול לאוניברסיטת לייפציג, אך התייחס ללימודיו התאולוגיים באדישות. לאחר הניסויים הספרותיים הראשונים שלו, הוא החל לראות את עצמו כסופר. הוא כתב בעיקר סאטירות בסגנון של ג'ונתן סוויפט וכריסטיאן לודוויג ליסקוב, שהדפסו כאסופה בשנת 1783. לאחר פרסום ראשון זה לא נרשמו לו הצלחות נוספות. בשנת 1784 נאלץ ז'אן פול לברוח מנושיו ושב לבית אמו בהוף. בנוסף לעוני הקשה של אותן שנים, רבץ על ז'אן פול נטל על מותו של חבר בשנת 1786 והתאבדותו של אחיו היינריך בשנת 1789. רק בשנת 1787, כאשר מצא ז'אן פול פרנסה כמורה פרטי למשפחת אורתל בטופן, פחתה בהדרגה מצוקתו.

ב-1793 פרסם ז'אן פול את ספרו "האכסניה הבלתי נראית" (Die unsichtbare Loge), בו השתמש לראשונה בשם העט ז'אן פול. הספר זכה לקבלת פנים חמה וביקורות טובות. מעודד מכך המשיך ז'אן פול לפרסם כמה ספרים ובהם את הספרוס (Hesperus), ב-1795, ספר שהיה לרב-מכר והפך אותו למפורסם.

באביב 1800 פגש ז'אן פול את קרולין מאייר בטיול לברלין ונישא לה כעבור שנה. הנסיעה לברלין הייתה פסגת תהילתו הספרותית: המלכה הפרוסית לואיזה, שפגשה אותו ב"חצר הקטנה של המוזות" של אחותה שרלוטה בהילדבורגהאוזן, התגלתה כקוראת נלהבת של יצירותיו. דבר זה הוביל את ז'אן פול לעבור לברלין באוקטובר 1800.

בשנת 1820 התמנה באקדמיה הבווארית למדעים כחבר זר.
[ממוזער|אנדרטה לז'אן פול ב[ביירוית]]
## הנצחה
* מוזיאון ז'אן פול בביירוית ממוקם בבית צ'מברלין ברחוב והנפרידשטראסה 1.
* פרס הספרות הגדולה של מדינת בוואריה החופשית נקרא "פרס ז'אן פול" על שמו.
* פרוטומה שלו מוצגת בהיכל התהילה במינכן.
* פרוטומה שלו מוצגת גם במקדש ולהאלה.
* גימנסיה הופר, בה למד ז'אן פול, עדיין קיימת ומאז 1946 היא קרויה על שמו, "גימנסיה ז'אן-פול". בדצמבר 2013 הוצב במקום פסל ברונזה של ז'אן פול, פרי עבודתו של הפסל קלאוס טיטמן.
* באתר הבית בויימאר, שנהרס במאה ה-19, בו התגורר ז'אן פול מאוקטובר 1798 עד סוף ספטמבר 1800, הוצב בשנת 2001 לוח זיכרון ביוזמתה של הסופרת גיזלה קראפט.
* בערים ובעיירות רבות אחרות, בתי ספר, רחובות וכיכרות נקראים על שמו של ז'אן פול.
* ז'אן-פול-וג (Jean-Paul-Weg) הוא מסלול הליכה ברובע המנהלי של פרנקוניה עילית (Upper Franconia).
* האסטרואיד 14365 Jeanpaul נקרא על שמו.

## קישורים חיצוניים

* 

* 

קטגוריה:מחזאים גרמנים
קטגוריה:משוררים גרמנים
קטגוריה:סופרים גרמנים
קטגוריה:סופרים הידועים בשם עט
קטגוריה:גרמנים שנולדו ב-1763
קטגוריה:גרמנים שנפטרו ב-1825
ג'ייקוב סטאוט

**ג'ייקוב סטאוט** (באנגלית: **Jacob Stout**; ) היה פוליטיקאי אמריקאי מדלאוור, איש המפלגה הפדרליסטית, שכיהן כמושל דלאוור ה-21 בשנים 1820–1821, וכחבר בית הנבחרים והסנאט של דלאוור.
## ראשית חייו
ג'ייקוב סטאוט נולד במחוז קנט שבמושבת דלאוור, כבנם של ג'ייקוב עמנואל סטאוט ושל אשתו השנייה מרי גריפין סטאוט. אבותיו הגיעו למחוז קנט מפרובינציית ניו ג'רזי במאה ה-17. כמו רבים מתושבי האזור, לא היה אביו נלהב בנוגע למהפכה האמריקאית ב-1776, אך בהמשך כיהן שש שנים באספה הכללית של דלאוור. ב-1795 נשא סטאוט לאישה את אנג'ליקה קילן ולשניים נולדו ארבעה ילדים. מקום מגוריהם המדויק שנוי במחלוקת. יש הטוענים שהם התגוררו מצפון לעיירה ליפסיק, ויש הטוענים שממערב לה. בכל אופן, הם התגוררו באזור, שכן סטאוט היה אחד ממייסדי העיירה. בשנים 1844–1847 הוא היה נשיא בנק סמירנה.

לסטאוט היה מפעל לבורסקאות בדובר.
## קריירה פוליטית
סטאוט כיהן כחבר בית הנבחרים של דלאוור ב-1813 וב-1814. לאחר מכן הוא נבחר לסנאט של דלאוור וכיהן בו שתי תקופות כהונה מ-1815 ועד 1820, אז הוא נבחר ליושב ראש הבית. בחירתו זו נעשתה בידיעה מלאה שהוא עשוי, מתוקף תפקידו, להתמנות מידית לתפקיד מושל דלאוור, שכן האדם שנבחר אז לתפקיד, הנרי מולסטון, נפטר לפני שהושבע לכהונתו. כחלק מההסדר, הוסכם שסטאוט יכהן כמושל במשך שנה, ואחריה יערכו בחירות מיוחדות לתקופת כהונה של שנתיים. סטאוט כיהן כמושל מ-18 בינואר 1820 ועד 16 בינואר 1821.

במהלך תקופת כהונתו כמושל, סוגיית הרחבת העבדות אל הטריטוריות של ארצות הברית הפכה למשבר לאומי. באופן טיפוסי, הייתה דלאוור חלוקה בשאלה זו. סטאוט והאספה הכללית תמכו בצעדיה של הממשלה למניעת הרחבת העבדות, אך רוב נציגי דלאוור בקונגרס לא הסכימו. התוצאה הסופית של המשבר הייתה פשרת מיזורי. ב-1822 מונה סטאוט כשופט בבית המשפט לפניות רגילות.
## מותו
ג'ייקוב סטאוט נפטר בביתו שבמחוז קנט ב-28 בנובמבר 1855. בתחילה הוא נטמן בביתו, אך מאוחר יותר הועברה קבורתו לבית הקברות הפרסביטריאני בדובר, כיום בתחומי המוזיאון המדינתי של דלאוור.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 217-218.


## קישורים חיצוניים
* ג'ייקוב סטאוט באתר אגודת המושלים הלאומית 
* ג'ייקוב סטאוט באתר The Political Graveyard 
* 

קטגוריה:אמריקאים ילידי דלאוור
קטגוריה:מושלי דלאוור
קטגוריה:מושלי מדינות ארצות הברית מהמפלגה הפדרליסטית
קטגוריה:חברי האספה הכללית של דלאוור
קטגוריה:אמריקאים שנולדו ב-1764
קטגוריה:אמריקאים שנפטרו ב-1855
שילה ויינברג

**שילה ויינברג** היא פעילה טרנסג'נדרית ישראלית, יושבת ראש עמותת טרנסיות ישראל, ומכהנת כחברה במועצה המקומית קריית טבעון. ויינברג היא הטרנסג'נדרית הראשונה בישראל שנבחרה כחברת מועצה.

ויינברג היא מורה ומרצה ב"דרך הרוח" באוניברסיטת חיפה, ופעילה בארגון בשלה. מתנדבת בפרויקט גילה להעצמה טרנסית.

## ביוגרפיה
ויינברג נולדה בשם שלמה ב־1958 בעפולה לזוג הורים שעלו מרומניה. אביה היה צלם אירועים ובעל חנות צילום ואמה עקרת בית, לוינברג היה אח גדול אחד. אמה נפטרה ממחלה כשהייתה בת שש.

ויינברג למדה ספרות ופילוסופיה באוניברסיטת חיפה, נישאה ועברה להתגורר בקריית טבעון.

ויינברג לימדה אזרחות, פילוסופיה והיסטוריה בבתי ספר תיכוניים, בהם מרכז חינוך ליאו באק בחיפה, ופילוסופיה ב"דרך הרוח" באוניברסיטת חיפה.ב-2014 התמודדה מול רן ארז על תפקיד יו"ר ארגון המורים.

במשך 35 שנים הייתה נשואה לאישה תחת זהות גברית. עוד בשנות ה-90 יצאה מהארון כטרנסג'נדרית מול רעייתה וכאשר היו ילדיה בגיל ההתבגרות חשפה בפניהם את העובדה שהיא טרנסג'נדרית, אך המשיכה לחיות כגבר ולשמור על התא המשפחתי. ב-2017 נפטרה רעייתה רחל מסרטן, מיד לאחר מכן, בגיל 60, החלה תהליך להתאמה מגדרית.

בנה, עמית ויינברג, יצא בהצגה על חייה בשם "אבא שלי בת".

ב-2021 הוציאה את ספר השירה "**אתחול**" בהוצאת שופרא של הסופר והמשורר אילן שיינפלד, בו היא מתארת מהי דיספוריה לעומת התאמה מגדרית.

בשנת 2024 נבחרה ויינברג בבחירות המקומיות בקריית טבעון במסגרת הרשימה יותר לטבעון, שהיא איחוד בין רשימות יש עתיד, מרצ, טבעון שלנו וחוזה חדש ובכך הייתה חברת המועצה הטרנסית הראשונה בישראל.

ב-2025 יצא ספרה השני, "**כעת**", ספר שירים בהוצאת עתון 77.

החל משנת 2025 מכהנת ויינברג כחברת ועד מנהל בעמותת להט"ב זהב.

## חיים אישיים
ויינברג נישאה בשנת 1983 לרחל, שנפטרה ב-2017. מנישואין אילו ויינברג היא הוֹרָה לשני ילדים וסבתא לנכדה. בת זוגה הנוכחית הייתה מרצה לאנגלית בסמינר הקיבוצים, מורה לאנגלית בבתי ספר תיכוניים, ומלמדת יוצאים בשאלה מהקהילה החרדית.

## קישורים חיצוניים
* 
* עדן קליימן, "לא 'הפכתי לאישה', תמיד הייתי אישה" | שילה וינברג סוף סוף שלמה עם עצמה, אתר חי פה, 18 ביוני 2021
* 
* 
* 
* דורון בראונשטיין, שילה ויינברג: להיות ראשונה זה מחייב: על אודות שבירת תקרת הזכוכית של חברת המועצה הטרנסג'נדרית הראשונה בישראל, בבלוג חי תרבות, 26 במרץ 2024
* 
* 

## הערות שוליים

קטגוריה:טרנסג'נדריות ישראליות
קטגוריה:חברי מועצת קריית טבעון
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:ישראלים שנולדו ב-1958
קטגוריה:ישראליות שנולדו ב-1958
צריבה (בישול)

ממוזער|300px| צריבת סטייק לאחר עישון של שעתיים
**צריבה**, או **צריבה במחבת** (באנגלית: **Searing** או **Pan searing**) היא טכניקה המשמשת בצליית מנגל, אפייה, בישול באידוי, צלייה, הקפצה וכדומה, שבה מבשלים את פני שטח המזון (בדרך כלל בשר כמו בקר, בשר עוף, בשר חזיר או מאכלי ים) בטמפרטורה גבוהה. עד שנוצר קרום שחום.

## מאפיינים
טכניקות דומות, כגון השחמה והשחרה, משמשות בדרך כלל כדי לצרוב את כל הצדדים של נתח מסוים של בשר, דג, עוף וכו' לפני סיום הבישול בתנור. כדי להשיג את הקרום החום או השחור הרצוי, חום משטח הבשר חייב לעלות מעל טמפרטורה של 150 מעלות צלזיוס, לכן הצריבה מחייבת שמשטח הבשר יהיה נקי ממים, שרותחים בסביבות 100 מעלות צלזיוס.

על אף שלעיתים קרובות נאמר "לנעול את הלחות" או "לאטום את המיצים" (שני הדברים אינם נכונים), למעשה, צריבה גורמת לאובדן לחות גדול יותר מאשר בישול לאותה טמפרטורה פנימית ללא צריבה. עם זאת, היא נותרה טכניקה חיונית בצליית בשר מכמה סיבות:
* ההשחמה יוצרת טעמים רצויים באמצעות תגובת מאייר.
* מראה המזון משתפר בדרך כלל עם קרום שחום היטב.
* הניגוד בטעם ובמרקם בין הקרום לבין פנים המאכל הופך את האוכל למעניין יותר.

צריבה אינה גורמת לקרמליזציה, המשפיעה רק על סוכרים, או פחמימות פשוטות; תגובת מאייר כוללת תגובות בין חומצות אמינו לבין כמה סוכרים.

בדרך כלל בצליית מנגל, האוכל ייצרב בחום גבוה מאוד ואז יועבר לאזור בטמפרטורה נמוכה יותר של הגריל כדי לסיים את הבישול. בצלייה, פני שטח המזון הצרוב מתבל וצובע את נוזל הבישול.

## צריבה הפוכה
בצריבה הפוכה, סדר הבישול הפוך. ראשית הפריט שיש לבשל, בדרך כלל סטייק, מבושל בחום נמוך עד שהמרכז מגיע לטמפרטורה הרצויה; ואז החוץ נצרב בטמפרטורה גבוהה כדי להשיג את תגובת מאייר. טכניקה זו מומלצת בדרך כלל עבור נתחי בשר עבים יותר של 25–38 מ"מ או אפילו עבים יותר, מה שמאפשר טמפרטורת בישול פנימית עקבית כאשר רק החלק החיצוני נצרב.

## אוטמים מיצים
האמונה שצריבת בשר "חותמת או אוטמת מיצים" נפוצה ועדיין חוזרת על עצמה לעיתים קרובות. תיאוריה זו הועלתה לראשונה על ידי יוסטוס פון ליביג בסביבות 1850. הרעיון אומץ על ידי טבחים וסופרים בני זמננו, כולל אוגוסט אסקופייה. זה מוזכר בדרך כלל עבור נתחים גדולים יותר, במיוחד סטייקים וצלעות, של בשר שאינם סוגי עופות אלא בקר, חזיר, כבש וטונה.

ניסויים לבדיקת התיאוריה בוצעו כבר בשנות ה-30 של המאה ה-20 ומצאו שהחלקים הצליים הצרובים איבדו אותה כמות לחות או יותר כמו אלה שלא נצרבו ("נאטמו"). להפך, בדרך כלל יותר נוזלים הולכים לאיבוד בצריבה, מכיוון שצריבה חושפת את הבשר לטמפרטורות גבוהות יותר שהורסות יותר תאים, ובתמורה תאים אלה משחררים יותר נוזלים.

לחות בצורת נוזלים ואדים ממשיכים לברוח מנתח הבשר צרוב. מסיבה זו, צריבה נעשית לפעמים בסוף תהליך הבישול, כדי להשיג את יתרונות הטעם של תגובת מאייר מחד גיסא, כמו גם את היתרונות של בישול לאורך זמן רב יותר עם יותר לחות מאידך גיסא.

## הערות שוליים

קטגוריה:שיטות בישול
טופיפה

180px|ממוזער
**טופיפֶה** (בגרמנית: **Toffifee**; המכונה בארצות הברית **Toffifay**) הוא מותג גרמני של סוכריות קרמל, בבעלות החברה הגרמנית **August Storck KG**, שבסיסה בברלין.

## מאפיינים
טופיפה הם כוסיות קרמל המכילות נוגט, קרמל ואגוז לוז, בציפוי פיסות שוקולד מעוצבות ככפתור. הם נמכרים בקופסאות של 4, 12, 15, 24, 30, 48 ו-96 פיסות.

טופיפה נמכר לראשונה בגרמניה המערבית בשנת 1973, הוא שווק כמוצר "לכל המשפחה". עד שנת 2016, טופיפה כבר נמכר ביותר מ-100 מדינות. בארצות הברית, טופיפה משווק עם איות חלופי של "Toffifay" ובעיצוב אריזה לבנה. במקומות אחרים בעולם, כולל בקנדה ובאירופה, המותג שומר על האיות המקורי ועיצוב הקופסה החומה שלו.

## לקריאה נוספת
* רשימת מותגי ממתקים

## קישורים חיצוניים
* 

* דף הבית של טופיפה
* דף הבית של August Storck KG
## הערות שוליים

קטגוריה:המטבח הגרמני
קטגוריה:שוקולד
הצבי (סדרה ישראלית)

**הצבי** היא סדרת טלוויזיה ישראלית מסוגת דרמה תקופתית בדיונית. את הסדרה יצרה וביימה קרן מרגלית וחברת קומא סטודיוס.

הסדרה עלתה לשידור ב-5 במרץ 2024 בכאן 11 ואת הדמויות הראשיות משחקים סוזנה פפיאן ואור בן מלך.

## עלילה
במרכז עלילת הסדרה נמצאת משפחת ציפיס האמידה – ההורים אריה וחיה ושלוש בנותיהם: פרומה, סוניה ואיטה. השנה היא 1885, אריה, האב של המשפחה נמצא כבר שנתיים בירושלים, אבל אשתו חיה ושלוש בנותיהם הגיעו רק לפני חודשיים ממוהילב לירושלים הקנאית של סוף המאה ה-19 (שלהי התקופה העות'מאנית בארץ ישראל) בעקבות חזון חובבי ציון של אבי המשפחה.

פרומה בת ה-19, אידיאליסטית יהודייה מרוסיה שרואה במלחמות הפרולטריון את עתידה, מתכננת לחזור בחשאי לפימה, אהובה המהפכן הקומוניסט באודסה, ובינתיים עובדת בעיתון "הצבי" של הבלשן ומחיה השפה העברית אליעזר בן-יהודה. בעבודתה נחשפת פרומה לסיפורים על לינץ' אכזרי כנגד נערות יהודיות צעירות במטרה "לחנכן", שבקהילה היהודית יעשו הכול כדי שלא יפורסמו בעיתון. פרומה הופכת לעיתונאית חוקרת בעיתון של בן יהודה ומבלי לשים לב מתאהבת בשפה העברית.

## דמויות

## יצירת הסדרה
קורותיה של משפחת פינס ההיסטורית, כפי שתיארה איטה ילין בספר זכרונותיה "לצאצאי" היוו השראה לדמויות של משפחת ציפיס בסדרה.

על רקע כתוביות הסיום של כל פרק, מופיע סרט תיעודי קצר של האחים לומייר שצולם באפריל של שנת 1897, בו רואים את שער יפו מהצד הפנימי (מתוך העיר העתיקה) ועוברי אורח בני אותה תקופה.
### הפקה
הפקת העונה הראשונה החלה בשנת 2023. הסדרה הופקה בשיתוף עם מיזם משותף של קרן גשר לקולנוע רב תרבותי, אבי חי וקרן מיימונידיס.

### מוזיקת הרקע
לאורך הסדרה מתנגן השיר של הצמד יורית'מיקס: חלומות מתוקים – Sweet Dreams.

### אתרי צילום
רוב הסדרה צולמה בעכו, זכרון יעקב ורמלה. הסצנה בתחילת הסדרה, שבה משפחת ציפיס חוזרת מהצלם הביתה וצועדת לאורך חומות צולמה בחפיר של חומות עכו. הסצנות שבהן פרומה חוזרת מבית הדפוס ופוגשת את גאלינה או את אמה, צולמו ליד הכניסה ל"מתנ"ס החדש של עכו העתיקה" (שער הסראיא) ברחוב פורצי המבצר בעכו העתיקה. הסצנה שבה בן אליעזר מוסר מכתבים לכרכרת דואר האוסטרו-הונגרי צולמה בחצר מנזר בית ג'מאל.


הצבי (סדרה) - שער עם מדרגות אבן.png|סצנה מהסדרה (צילום מסך)
PikiWiki Israel 60031 entrance to saria.jpg|הכניסה ל"מתנ"ס החדש של עכו העתיקה" (שער הסראיא) ברחוב פורצי המבצר בעכו



הצבי (סדרה) - כרכרת דואר.PNG|סצנה מהסדרה (צילום מסך)
PikiWiki Israel 46996 Religion in Israel.jpg|חצר מנזר בית ג'מאל



הצבי (סדרה) - חומות.PNG|סצנה מהסדרה (צילום מסך)
Akko Stadtmauer 4.JPG|חפיר של חומות עכו


## פרסים ומועמדויות

## קישורים חיצוניים
* 

* 
*פרקים מלאים באתר כאן 11
* 
*קדימון הסדרה הצבי בעמוד האינסטגרם של כאן 11
*
*
* 
* 
* 

## הערות שוליים

קטגוריה:סדרות דרמה תקופתית ישראליות
קטגוריה:סדרות טלוויזיה ישראליות שעלו לשידור בשנת 2024
קטגוריה:כאן 11: תוכניות וסדרות
קטגוריה:תוכניות טלוויזיה שמתרחשות בירושלים
ימיסי אוגונלייה

**ימיסי אוגונלייה** (בגרמנית: **Yemisi Ogunleye**; נולדה ב-3 באוקטובר 1998) היא אתלטית גרמנייה, אלופה אולימפית (פריז 2024), סגנית אלופת עולם באולם (גלאזגו 2024) וזוכת מדליית ארד באליפות אירופה (רומא 2024) בהדיפת כדור ברזל.

## ביוגרפיה
### 2023
באליפות העולם שנערכה באוגוסט בבודפשט שבהונגריה סיימה במקום עשירי בהדיפת כדור ברזל בתוצאה של 18.97 מטר. בשלב המוקדמות קבעה שיא אישי חדש של 19.44 מטר.

### 2024
#### סגנית אלופת עולם באולם
באליפות העולם באולם שנערכה בגלאזגו, הממלכה המאוחדת ב-1 במרץ זכתה במדליית כסף בהדיפת כדור ברזל בשיא אישי חדש של 20.19 מטר, אחרי שרה מיטון מקנדה (20.22 מטר) ולפני צ'ייס אילי מארצות הברית (19.67 מטר).

#### מדליית ארד באליפות אירופה
באליפות אירופה שנערכה ברומא שבאיטליה ביוני זכתה במדליית ארד בהדיפת כדור ברזל בתוצאה של 18.62 מטר, אחרי יסיקה סכילדר (18.77 מטר) ויורינדה ואן קלינקן (18.67 מטר), שתיהן מהולנד.

#### אלופה אולימפית
באולימפיאדת פריז שנערכה באוגוסט זכתה במדליית זהב בהדיפת כדור ברזל בתוצאה של 20.00 מטר, לפני מדי ושה מניו זילנד (19.86 מטר) וסונג ג'יה-יואן מהרפובליקה העממית של סין (19.32 מטר).

## שיאים אישיים
* הדיפת כדור ברזל: 20.19 מטר (2024)

## קישורים חיצוניים

קטגוריה:אתלטיות גרמניות
קטגוריה:הודפות כדור ברזל גרמניות
קטגוריה:אתלטיות באולימפיאדת פריז (2024)
קטגוריה:אלופות אולימפיות: הדיפת כדור ברזל
קטגוריה:אלופות אולימפיות מגרמניה
קטגוריה:גרמניות שנולדו ב-1998
קטגוריה:גרמנים שנולדו ב-1998
אליפות העולם באתלטיקה באולם 2024

**[[אליפות העולם באתלטיקה באולם|אליפות העולם באולם ה-19]] ב[[אתלטיקה קלה|אתלטיקה]]** שנערכת בגלאזגו, הממלכה המאוחדת בין ה-1 ל-3 במרץ 2024. האליפות כוללת 26 תחרויות (13 לנשים ו-13 לגברים).

ארצות הברית זכתה באליפות לאחר שצברה 20 מדליות, מהן 6 זהב, 9 כסף ו-5 ארד. בלגיה סיימה שנייה לאחר שצברה 4 מדליות, מהן 3 זהב ו-1 ארד. ושלישית סיימה ניו זילנד שצברה 4 מדליות, מהן 2 זהב ו-2 כסף.

## שיאים
### שיאי עולם
#### נשים
* פמקה בול () קבעה בריצת 400 מטר שיא עולם חדש של 49.17 שניות
* דיוויין צ'רלטון () קבעה בריצת 60 מטר משוכות שיא עולם חדש של 7.65 שניות

## אתלטים מצטיינים
#### נשים
* פמקה בול () זכתה בשתי מדליות זהב, בריצת 400 מטר ובריצת שליחות 4x400 מטר

#### גברים
* אלכסנדר דום () זכה בשתי מדליות זהב, בריצת 400 מטר ובריצת שליחים 4x400 מטר

## תוצאות התחרות
### נשים
#### מקצועות המסלול

#### מקצועות השדה

### גברים
#### מקצועות המסלול

#### מקצועות השדה

## טבלת המדליות

## קישורים חיצוניים

* 

2024
קטגוריה:2024 בספורט
קטגוריה:גלאזגו: ספורט
קטגוריה:הממלכה המאוחדת: תחרויות ספורט
קטגוריה:2024 בממלכה המאוחדת
קוטולטה נוסח מילנו

ממוזער|300px| מילאנזה עם עגבניות שרי
**קוטולטה נוסח מילנו** (באיטלקי: **Cotoletta alla milanese**; או **Co[s]toleta a la milanesa** בשפה האיטלקית-לומברדית, מהמילה קוטלט (côtelette) בשפה הצרפתית) היא אחד המאכלים האופייניים והידועים ביותר של מילאנו.

## הכנה
באופן מסורתי, הקוטולטה מורכבת מפרוסת סינטה עגל על העצם, מצופה בפירורי לחם ומטוגנת בחמאה, אותה יוצקים בסוף על הקוטולטה. גרסאות מודרניות נוטות להימנע מהשלב האחרון הזה ולהחליף את מזיגת החמאה בפלחי לימון שסוחט הסועד לאחר הגשת המנה.

לגרסה המסורתית, הגבוהה יותר, בה הבשר נשאר רך וחייב לשמור על צבע ורוד יפה ליד העצם, הצטרפה בשנים האחרונות גרסה דקה יותר, ללא העצם, שבה משטחים את הבשר עד שהוא דק מאוד לפני ציפויו בפירורי לחם. גרסה זו נקראת oregia d'elefant בלומברדית ("אוזן הפיל") ובאיטלקית (orecchia d'elefante), בשל הצורה האופיינית לה.

כדי להשיג את ניחוח פירורי הלחם וגם את רכות בבשר, יש חשיבות לבחירת המרכיבים (למשל, פירורי לחם מיושן אך לא ישן) והטמפרטורה הנכונה של הלהבה לטיגון. גרסה עדכנית של הקוטולטה, שמכינים במיוחד בעונת הקיץ, כוללת הגשה קרה כשהקוטולטה מכוסה בעגבניות, שחתוכות ללקוביות קטנות בתוספת עלי רוקט (בן-חרדל מצוי).

## היסטוריה
על פי כמה היסטוריונים, האינדיקציה הראשונה של הקוטולטה במטבח המילאנזי מתוארכת למנת lombolos cum panitio (מלטינית: "מותנית עם לחם") הכלול ברשימת מנות הצהריים של הקאנונים של אמברוזיוס הקדוש במהלך החגיגות בתקופת החגים במאה השתים עשרה, תיאור שדווח על ידי פייטרו ורי.

על בסיס הציטוט מוורי, ב-17 במרץ 2008 החליטה עיריית מילאנו להעניק "כינוי עירוני" (.De.Co) ל"קוסטולטה נוסח מילאנו". 

עם זאת, מקור זה אינו מקובל פה אחד: לפי חוקר המטבח הלומברדי פייראנג'לו פריג'ריו, הביטוי *"*cum panitio*"* יכול לרמוז לתוספת ולא ללחם או לפירורי לחם, שעבורו המונח *"*panitio*"* יכול להצביע על פולנטה של פאניקו, שהוזכר במסמך אחר מהמאה השלוש עשרה מהעיק וארזה.

הקוטולטה עומדת במרכזה של מחלוקת אקדמית בין המטבח האיטלקי, הרואה בה מאכל מילאנזי, לבין המטבח האוסטרי, לפיו היא רק גרסה של השניצל הווינאי. אולי גרסאות של שניצל לפני זה המילאנזי כבר היו קיימות באוסטריה, אבל מקומחות ולא מצופות בפירורי לחם. כך מציעות ההערות בשולי הדיווח של הגנרל-פלדמרשל יוזף רדצקי פון רדץ, שדיווח על קוטולטה שבושלה במילאנו, שתחילה נטבלה בביצה ולאחר מכן טוגנה בחמאה, ושלא כמו אצל הווינאים, הייתה מצופה בפירורי לחם.

## ביבליוגרפיה
* Ermanno Sagliani, *המסורת הגסטרונומית האיטלקית, לומברדיה*, Edizioni Sipiel מילאנו, מילאנו, 1991
* קריסטברג קריסטברגסון, חורחה אוליביירה, *מזון מסורתי: היבטים כלליים וצרכניים*, ספרינגר, 2016
## לקריאה נוספת
* שיניצל וינאי
* קוטולטה
* קוטולטה נוסח בולוניה
* Faldìa (באיטלקית)
* טונקאטסו
* המטבח המילאנזי
## קישורים חיצוניים

## הערות שוליים

קטגוריה:המטבח האיטלקי
קטגוריה:מאכלי בשר
קטגוריה:מילאנו: תרבות
בית הקברות ניו מונטיפיורי

**בית הקברות ניו מונטיפיורי** (באנגלית: **New Montefiore Cemetery**) הוא בית קברות יהודי באי לונג איילנד במדינת ניו יורק שבארצות הברית.

## בית הקברות
בית הקברות שוכן בעיר וסט בבילון . הוא נוסד בשנת 1928 על ידי אגודת בית הקברות מונטיפיורי, שהפעילה את בית הקברות בשם זה ברובע קווינס שבעיר ניו יורק מאז 1908. האגודה רכשה את שטח בית הקברות, כ-1,012 דונם, בצורתו כמלבן המתמשך ממזרח למערב. מאז נקברו במקום, על פי ההערכה, יותר מ-150 אלף נפטרים.

בית הקברות הוא חלק מקבוצה של בתי קברות גדולים וסמוכים בלונג איילנד השייכים לבני כל האמונות, לרבות ארבעה בתי קברות יהודיים.

לאגודת השומרים, אגודה של השוטרים היהודים במחלקת המשטרה של העיר ניו יורק, יש חלקה בבית הקברות המיועדת לחבריה.

### אישים ידועים שנקברו בבית הקברות
* משה יוסף אולגין (1878-1939) - סופר ועיתונאי
* זאב ז'בוטינסקי (1880-1940) - מדינאי (עד העלאתו לקבורה בישראל ב-1964)
* כדורי זילכה (1884–1956) - בנקאי
* יצחק קסוטו (1896-1996) - רב
* מורטון גולד (1913-1996) - מלחין ומנצח
* אברהם בים (1906-2001) - ראש עיריית ניו יורק
* זכריה סיטשין (1920-2010) - סופר
* טומי ראמון (1949-2014) - מוזיקאי

## קישורים חיצוניים
* 

ניו מונטיפיורי
קטגוריה:לונג איילנד
קיילב רודני

**קיילב רודני** (באנגלית: **Caleb Rodney**; ) היה פוליטיקאי אמריקאי מדלאוור, איש המפלגה הפדרליסטית, שכיהן כחבר האספה הכללית של דלאוור ומתוקף תפקידו כיושב ראש הסנאט של דלאוור, כיהן כמושל דלאוור ה-23 מאפריל 1822 ועד ינואר 1823.
## ראשית חייו
קיילב רודני נולד בעיר לואס שבמושבת דלאוור, כבנם של ג'ון ורות האן רודני. אחיו דניאל רודני היה גם הוא מושל דלאוור, והם היו קרובי משפחה רחוקים של נשיא דלאוור לשעבר סיזר רודני. הוא נשא לאישה את אליזבת וסט, ולשניים נולדו חמישה ילדים. רודני ניהל חנות בלואס.
## קריירה פוליטית
בשנים 1802–1805 כיהן רודני כחבר בית הנבחרים של דלאוור. לאחר מכן הוא נבחר לסנאט של דלאוור וכיהן בו בשנים 1806–1809. הוא שב לכהן בבית הנבחרים בשנים 1812–1813, וב-1816 שב לסנאט. באותה שנה הוא התמודד בבחירות לבית הנבחרים של ארצות הברית אך נוצח. הוא שב למושבו בסנאט וכיהן בו עד 1822. רודני היה יושב ראש הסנאט בשני המושבים האחרונים לכהונתו בו. לפיכך, עם מותו של המושל ג'ון קולינס, הוא הושבע כמושל דלאוור, וכיהן בתפקיד מ-23 באפריל 1822 ועד 21 בינואר 1823.

רודני נודע כמתנגד לעבדות, והביע את רצונו שמוסד העבדות יבוטל באמצעות צעדי שחרור ממושכים.

## מותו
קיילב רודני נפטר בלואס ב-29 באפריל 1840. הוא נטמן בכנסייה האפיסקופלית סנט פיטר שבעיר. לא קיים דיוקן ידוע שלו.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 219.


## קישורים חיצוניים
* קיילב רודני באתר אגודת המושלים הלאומית 
* קיילב רודני באתר The Political Graveyard 
* 

קטגוריה:אמריקאים ילידי דלאוור
קטגוריה:מושלי דלאוור
קטגוריה:מושלי מדינות ארצות הברית מהמפלגה הפדרליסטית
קטגוריה:חברי האספה הכללית של דלאוור
קטגוריה:אמריקאים שנולדו ב-1767
קטגוריה:אמריקאים שנפטרו ב-1840
משתנים מקריים חילופיים

בהסתברות ובסטטיסטיקה, **[[סדרה (מתמטיקה)|סדרה]] של [[משתנה מקרי|משתנים מקריים]] חילופיים** היא סדרה X_1,X_2,\ldots (סופית או אינסופית) אם לכל תת סדרה סופית X_1,X_2,\ldots,X_i, מתקיים כי ההתפלגות המשותפת שלה שמורה תחת כל תמורה. לדוגמה, כאשר i=3 צריך להתקיים: F_{X_1 X_2 X_3 }(x_1, x_2, x_3 ) = F_{X_1 X_2 X_3 }(x_3, x_1, x_2 ), כאשר F_{X_1 X_2 X_3 } היא פונקציית ההתפלגות המצטברת המשותפת של X_1,X_2,X_3 ומוגדרת באמצעות,F_{X_1 X_2 X_3 }(x_1, x_2, x_3 ) =\Pr(X_1\leq x_1,X_2\leq x_2,X_3\leq x_3)
## הגדרה
**[[סדרה (מתמטיקה)|סדרה]] של [[משתנה מקרי|משתנים מקריים]] חילופיים** היא סדרה X_1,X_2,\ldots (סופית או אינסופית) אם לכל תת סדרה סופית X_1,X_2,\ldots,X_i, ולכל תמורה \sigma על המספרים הטבעיים 1,\ldots,i מתקיים F_{X_1\ldots X_i }(x_1,\ldots, x_i ) =
F_{X_1 \ldots X_i }(x_{\sigma (1)},\ldots, x_{\sigma(i) }).

סדרה E_1,E_2,\ldots של מאורעות חילופיים היא סדרה של מאורעות אשר סדרת המשתנים המציינים המתאימים חילופיים.

אולב קלנברג סיפק הגדרה של חילופיות לתהליכים סטוכסטיים בזמן רציף. 

## היסטוריה
המושג החילופיות הוצג על ידי ויליאם ארנסט ג'ונסון בספרו מ-1924 *Logic, Part III: The Logical Foundations of Science* . החילופיות שקולה למושג הבקרה הסטטיסטית שהציג וולטר שוארט גם כן ב-1924.

## חילופיות ומשתנים מקריים בלתי תלויים שווי התפלגות
תכונת החילופיות קשורה קשר הדוק לשימוש במשתנים מקריים בלתי-תלויים ושווי-התפלגות (Independent and Identically Distributed - iid). סדרה של משתנים מקריים שהם בלתי-תלויים ושווי-התפלגות, הם דוגמה פשוטה יחסית למשתנים חילופיים.

תערובת של סדרות משתנים מקריים חילופיים (ובפרט, סדרות של משתנים מקריים בלתי-תלויים ושווי-התפלגות) נותנת סדרה של משתנים חילופיים. ההפך הוא גם נכון עבור סדרות משתנים חילופיים אינסופיות. (המשפט המקורי של דה פינטי הראה שזה נכון עבור משתנים מקריים מציינים. מאוחר יותר הורחב כך שיקיף את כל הסדרות של משתנים מקריים.)

## דוגמאות
* נניח שכד מכיל n כדורים אדומים ו m כדורים כחולים. ונניח שמוציאים באקראי מהכד, ללא החזרה, כדור אחרי כדור, עד שהכד ריק. נסמן ב-X_i את המשתנה המקרי המציין של המאורע שהכדור ה-i שהוצא מהכד היה אדום. הסדרה \left\{ X_i \right\}_{i=1, \dots, n+m} היא סדרה של משתנים מקריים חילופיים.
* נניח שכד מכיל n כדורים אדומים ו m כדורים כחולים. בכל פעם מוציאים באקראי כדור, ומחזירים אותו ועוד כדור באותו צבע לכד. נסמן ב-X_i את המשתנה המקרי המציין של המאורע שהכדור ה-i שהוצא מהכד היה אדום. הסדרה \left\{ X_i \right\}_{i\in \N} היא סדרה של משתנים מקריים חילופיים. מודל זה נקרא כד פוליה.
* למשתנים המקריים (X, Y) יש התפלגות נורמלית דו משתנית עם פרמטרים \mu = 0, \sigma_x = \sigma_y = 1 ומקדם מתאם שרירותי \rho\in (-1, 1) . המשתנים המקריים X ו Y חילופיים, אבל הם בלתי תלויים רק אם \rho=0 . פונקציית הצפיפות היא f_{XY}(x, y) = f_{XY}(y, x) = \exp{\left( -\frac{x^2+y^2-2\rho xy}{2(1-\rho^2)}\right )}

## הערות שוליים

קטגוריה:סוגי התפלגויות
קאצ'ופו

**קאצ'ופו** (בספרדית: **Cachopo**) הוא מאכל אופייני לגסטרונומיה של אסטוריה בספרד.

## מאפיינים

הוא מורכב משתי אומצות גדולות מבשר בקר, שביניהם פרוסות גבינה ושל חמון סראנו. הכל נצרך חם לאחר שנעטף ומטוגן בציפוי קמח, ביצה ופירורי לחם. הוא מוגש בדרך כלל עם תוספת של תפוחי אדמה, פלפלים או פטריות .

## אטימולוגיה
המילה "קאצ'ופו" מגיעה מהדמיון שיש למנה זו לגזעי העצים החלולים, הנקראים "קצ'ופוס" (מלטינית: קאקאבום - caccabum, כלומר מכל), ששימשו כמכל לאחסון כלי חקלאות.

## היסטוריה
ההתייחסויות הראשונות לקאצ'ופו האסטורי נאספו על ידי ד"ר גספאר קסאל , בתחילת המאה ה-18. בספר הבישול, שיצא לאור על ידי הגסטרונומית אדלה גארידו ב-1938, המנה מופיעה בשם "סטייק בנוסח אסטורי". הפופולריות שלו עלתה בשנות ה-50, לאחר שמסעדת Pelayo באוביידו שילבה אותו בתפריט שלה ב-1947. כפי שאומר המבקר הגסטרונומי חוסה איגנסיו גרסיה נורייגה , "קאצ'ופו היה מאכל ישן המוכר היטב לבורגנות האסטורית בתחילת המאה ה-20, אך יוקרתו הסופית הגיעה רק בסוף שנות החמישים או תחילת שנות השישים הודות לעבודה טובה של כמה מסעדות באוביידו ובגראדו.
ממוזער|300px| קאצ'ופו
מהצורה המקורית הזו, צצו וריאנטים מרובים של קאצ'ופוס דגים, עוף או חזיר והתמלאו בפירות ים, בשר כבוש, פטריות, פלפלים, גבינות, אספרגוס וכו'.

בשנים האחרונות מקובל לפרסם מדריכים ומסלולי מסעדות שבהם הכי מומלץ להזמין קאצ'ופוס. מקובל גם לערוך ימי קאצ'ופו, ביניהם בלט חודש הקאצ'ופו שנערך במדריד בנובמבר 2016.

## הקאצ'ופו הטוב ביותר בספרד
מאז 2012, אליפויות קאצ'ופו אזוריות שונות מתקיימות באזורים שונים של ספרד, ביניהן בולטת תחרות הקאצ'ופו של אסטוריה, מאורגנת על ידי "מדריך הקאצ'ופו". 

## לקריאה נוספת
* קורדון בלו

## קישורים חיצוניים

## הערות שוליים

קטגוריה:המטבח הספרדי
קטגוריה:מאכלי בשר
קוטולטה נוסח בולוניה

**קוטולטה נוסח בולוניה** (באיטלקית: **Cotoletta alla Bolognese**) הוא מאכל מסורתי של בולוניה. המאכל ידוע גם בשם "פטרוניאנה", על שם פטרוניוס, בישוף מהמאה החמישית הקדוש המגן של העיר בולוניה.

## מאפיינים

המאכל מורכב מקוטולטה בשר עגל סינטה תחתונה  או (באיטלקית: scannello או sottonoce) מצופה בקמח, ביצים, ופירורי לחם. המנה מטוגנת תחילה בשומן חזיר או בחמאה, לאחר מכן מכוסה בפרוסת שינקן (פרושוטו) וחופן גבינת פרמזן. בשלב הבא יוצקים למחבת מעט ציר בשר כדי להחדיר טעמים ולהרטיב את המנה. לבסוף אופים בתנור עד שהגבינה נמסה.

המנה מוגשת לעיתים קרובות עם כמהין, במיוחד "טריפולה", כמהין לבן קטן וריחני מהרי האפנינים ליד בולוניה. מדי פעם מוסיפים קצת רסק עגבניות לתבנית האפייה.

## מסורת ושמירה תרבותית

המתכון הופקד באקדמיה האיטלקית לבישול  בלשכת המסחר של בולוניה ב-14 באוקטובר 2004. (זוהי עמותה תרבות שמטרתה "לשמור, יחד עם מסורות המטבח האיטלקי, את תרבות הציוויליזציה של השולחן, ביטוי חי ופעיל של המדינה כולה", כפי שאמר נשיא העמותה אוריו ורגאן).

## ראו גם
* קוטולטה נוסח מילנו
* שניצל וינאי
* קוטולטה

## הערות שוליים

קטגוריה:המטבח האיטלקי
קטגוריה:מאכלי גבינה
קטגוריה:מאכלי בשר
קטגוריה:בולוניה
ג'ון קולינס (מושל דלאוור)

**ג'ון קולינס** (באנגלית: **John Collins**; ) היה פוליטיקאי אמריקאי מדלאוור, איש המפלגה הדמוקרטית-רפובליקנית, שכיהן כמושל דלאוור ה-22 מינואר 1821 ועד מותו.
## ראשית חייו
ג'ון קולינס נולד במחוז סאסקס שב מושבת דלאוור, כבנם של קפטן ג'ון ושרה "סאלי" יוסטון קולינס. קפטן קולינס עסק בכריית עפרה באדמותיו וכיהן 12 שנים באספה הכללית של דלאוור. אחותו של קולינס הבן נישאה לדייוויד האזרד, גם הוא לימים מושל דלאוור. קולינס עצמו נשא לאישה את ג'יין הול, בתו של המושל לשעבר דייוויד הול, ולשניים נולדו שישה ילדים.
## קריירה פוליטית
ב-1820 נבחר קולינס כמושל דלאוור לאחר שהביס את מועמד המפלגה הפדרליסטית, חבר האספה הכללית הוותיק, ג'סי גרין. הוא כיהן כמושל מ-16 בינואר 1821 ועד מותו. קולינס נודע בשל העניין שגילה בשיפור החינוך הציבורי. במהלך תקופת כהונתו החלו המהלכים לקראת פתיחת קולג' חדש בעיר ניוארק. הוא גם מינה את וילארד הול, לימים "אבי החינוך הציבורי", כמזכיר המדינה. שני צעדים אלו נשאו פרי בשנים הבאות.
## מותו
ג'ון קולינס נפטר במחוז סאסקס ב-16 באפריל 1822, בגיל 46. הוא נטמן בחוות המשפחה. לא קיים דיוקן ידוע שלו.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 218-219.

## קישורים חיצוניים
* ג'ון קולינס באתר אגודת המושלים הלאומית 
* ג'ון קולינס באתר The Political Graveyard 
* 

קטגוריה:אמריקאים ילידי דלאוור
קטגוריה:מושלי דלאוור
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:אמריקאים שנולדו ב-1776
קטגוריה:אמריקאים שנפטרו ב-1822
Clancy

***Clancy*** הוא האלבום השביעי של הלהקה האמריקנית Twenty One Pilots, אשר יצא לאור ב-24 במאי 2024 דרך חברת התקליטים Fueled by Ramen. האלבום מהווה את האלבום השלישי ברצף אלבומי הקונספט של הלהקה, ונקרא על שם הדמות הראשית בסיפור.

## פרסים ומועמדויות

## רשימת רצועות
כל השירים הופקו על ידי טיילר ג'וזף ופול מיני. את השירים כתב ג'וזף, אלא אם נכתב אחרת.

## מיקומי שיא

### מצעדי סוף שנה

## קישורים חיצוניים

* Scaled and Icy באתר Spotify
* Scaled and Icy באתר Apple Music
* Scaled and Icy באתר יוטיוב
* Scaled and Icy באתר Amazon Music

## הערות שוליים

קטגוריה:אלבומי Twenty One Pilots
קטגוריה:אלבומי קונספט
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים האוסטרלי
נור וידטס

**נור וידטס** (באנגלית: **Noor Vidts**; נולדה ב-30 במאי 1996) היא אתלטית בלגית, זוכת מדליית ארד בפריז 2024,פעמיים ברציפות אלופת העולם באולם (בלגרד 2022 וגלאזגו 2024) וסגנית אלופת אירופה באולם (טורון 2021) בקרב חמש.

## ביוגרפיה
### 2017
באוניברסיאדה שנערכה בטאיפיי, טאיוון בסוף אוגוסט 2017 היא זכתה במדליית ארד בקרב שבע בתוצאה של 5728 נקודות.

### 2018
באליפות אירופה שנערכה בברלין, גרמניה באוגוסט 2018 היא סיימה במקום 20 בקרב שבע בתוצאה של 5598 נקודות.

### 2019
באליפות העולם שנערכה בדוחה, קטר בתחילת אוקטובר 2019 היא סיימה במקום 15 בקרב שבע בתוצאה של 5989 נקודות.

### 2021
#### סגנית אלופת אירופה באולם
באליפות אירופה באולם שנערכה בטורון, פולין במרץ 2021 היא זכתה במדליית כסף בקרב חמש בתוצאה של 4791 נקודות, אחרי בת ארצה נפיסטו ת'יאם (4904 נקודות) ולפני קסניה קריז'אן מהונגריה (4644 נקודות).
#### רביעית במשחקים האולימפיים
באולימפיאדת טוקיו שנערכה באוגוסט אותה שנה היא סיימה במקום רביעי בקרב שבע בתוצאה של 6571 נקודות.

### 2022
#### אלופת עולם באולם
באליפות העולם באולם שנערכה בבלגרד, סרביה במרץ 2022 זכתה במדליית זהב בקרב חמש בשיא לאומי חדש של 4929 נקודות, לפני אדריאנה סווק מפולין (4851 נקודות) וקנדל ויליאמס מארצות הברית (4680 נקודות).

באליפות העולם שנערכה ביוג'ין, אורגון, ארצות הברית ביולי אותה שנה היא סיימה במקום חמישי בקרב שבע בתוצאה של 6559 נקודות.

באליפות אירופה שנערכה במינכן, גרמניה באוגוסט אותה שנה היא סיימה במקום רביעי בקרב שבע בתוצאה של 6467 נקודות.

### 2023
באליפות אירופה באולם שנערכה באיסטנבול, טורקיה במרץ 2023 היא זכתה במדליית ארד בקרב חמש בתוצאה של 4823 נקודות, אחרי נפיסטו ת'יאם שקבעה שיא עולם חדש של 5055 נקודות ואדריאנה סווק (5014 נקודות).

באליפות העולם שנערכה בבודפשט, הונגריה באוגוסט אותה שנה סיימה במקום שישי בקרב שבע בתוצאה של 6450 נקודות.

### 2024
באליפות העולם באולם שנערכה בגלאזגו, הממלכה המאוחדת במרץ 2024 זכתה במדליית זהב בקרב חמש בתוצאה של 4773 נקודות, לפני סאגה ואנינן מפינלנד (4677 נקודות) וסופי דוקטר מהולנד (4571 נקודות) ובכך הגנה על תוארה.

באליפות אירופה באתלטיקה שערכה ברומא, איטליה ביוני 2024 זכתה במדליית ארד בקרב שבע בשיא אישי של 6596 נקודות, אחרי בת ארצה נפיסטו ת'יאם (6848 נקודות) ואוריאנה לזרק-חלאס מצרפת (6635 נקודות).

באולימפיאדת פריז זכתה במדליית ארד בשיא אישי שך 6707 נקודות לאחר נפיסטו ת'יאם (6880 נקודות) וקתרינה ג'ונסון-תומפסון (6844 נקודות).

## שיאים אישיים
### אצטדיון
* קרב שבע: 6707 נקודות (2024)
* ריצת 100 מטר משוכות: 13.10 שניות (2024)
* קפיצה לגובה: 1.84 מטר (2019)
* הדיפת כדור ברזל: 14.79 מטר (2024)
* ריצת 200 מטר: 23.70 שניות (2021)
* קפיצה לרוחק: 6.46 מטר (2024)
* הטלת כידון: 45.00 מטר (2024)
* ריצת 800 מטר: 2:06.38 מטר (2024)
* ריצת 100 מטר: 12.14 שניות (2017)
### אולם
* קרב חמש: 4929 נקודות (2022), **שיא בלגיה בעבר**
* ריצת 60 מטר משוכות: 8.15 שניות (2022)
* קפיצה לגובה: 1.84 מטר (2019)
* הדיפת כדור ברזל: 14.26 מטר (2024)
* קפיצה לרוחק: 6.60 מטר (2022)
* ריצת 800 מטר: 2:08.81 דקות (2022)
* ריצת 60 מטר: 7.82 שניות (2018)

## קישורים חיצוניים

קטגוריה:אתלטיות בלגיות
קטגוריה:מתחרות בקרב שבע
קטגוריה:אלופות עולם באתלטיקה
קטגוריה:מתחרות בקרב שבע באולימפיאדת טוקיו (2020)
קטגוריה:אתלטיות באולימפיאדת פריז (2024)
קטגוריה:זוכות מדליית ארד אולימפית: אתלטיקה
קטגוריה:ילידות 1996
סאגה ואנינן

**סאגה ואנינן** (בפינית: **Saga Vanninen**; נולדה ב-4 במאי 2003) היא אתלטית פינית, אלופת עולם באולם (נאנג'ינג 2025) ואלופת אירופה באולם (אפלדורן 2025) בקרב חמש.

## ביוגרפיה
ואנינן נולדה בטמפרה שבפינלנד.

### 2019
#### אלופת הפסטיבל האולימפי האירופי לנוער בקרב שבע
בפסטיבל האולימפי האירופי לנוער שנערך ביולי בבאקו שבאזרבייג'ן זכתה במדליית זהב בקרב שבע בשיא אליפות חדש של 5,913 נקודות.

### 2021
#### אלופת אירופה עד גיל 20 בקרב שבע
באליפות אירופה עד גיל 20 שנערכה ביולי בטאלין שבאסטוניה זכתה במדליית זהב בקרב שבע בשיא פינלנד עד גיל 20 חדש של 6,271 נקודות.

#### אלופת עולם עד גיל 20 בקרב שבע
באליפות העולם עד גיל 20 שנערכה באוגוסט בניירובי שבקניה זכתה במדליית זהב בקרב שבע בתוצאה של 5,997 נקודות.

### 2022
#### אלופת עולם עד גיל 20 בקרב שבע בפעם השנייה ברציפות
באליפות העולם עד גיל 20 שנערכה באוגוסט בקאלי שבקולומביה זכתה במדליית זהב בקרב שבע בתוצאה של 6,084 נקודות.

באליפות אירופה שנערכה בהמשך החודש בברלין שבגרמניה סיימה במקום עשירי בקרב שבע בתוצאה של 6,045 נקודות.

### 2023
באליפות אירופה באולם שנערכה במרץ באיסטנבול שבטורקיה סיימה במקום שביעי בקרב חמש בתוצאה של 4,440 נקודות.

בתחרות שנערכה במאי בגציס שבאוסטריה קבעה שיא אישי חדש של 6,391 נקודות בקרב שבע.

#### אלופת אירופה עד גיל 23 בקרב שבע
באליפות אירופה עד גיל 23 שנערכה ביולי באספו שבפינלנד זכתה במדליית זהב בקרב שבע בתוצאה של 6,317 נקודות.

באליפות העולם שנערכה באוגוסט בבודפשט שבהונגריה סיימה במקום תשיעי בקרב שבע בתוצאה של 6,289 נקודות.

### 2024
#### סגנית אלופת עולם באולם בקרב חמש
באליפות העולם באולם שנערכה במרץ בגלאזגו שבממלכה המאוחדת זכתה במדליית כסף בקרב חמש בשיא פינלנד חדש של 4,677 נקודות, אחרי נור וידטס מבלגיה (4,773 נקודות) ולפני סופי דוקטר מהולנד (4,571 נקודות).

באליפות אירופה שנערכה ברומא שבאיטליה ביוני פרשה מקרב חמש לאחר שני מקצועות.

באולימפיאדת פריז שנערכה באוגוסט סיימה במקום 15 בקרב שבע בתוצאה של 6,163 נקודות.

### 2025
#### אלופת אירופה באולם בקרב חמש
באליפות אירופה באולם שנערכה באפלדורן שבהולנד במרץ זכתה במדליית זהב בקרב חמש בשיא אירופה עד גיל 23 ושיא פינלנד חדשים של 4,922 נקודות, לפני סופי דוקטר (4,826 נקודות) וקייט או'קונור מאירלנד (4,781 נקודות).

#### אלופת עולם באולם בקרב חמש
באליפות העולם באולם שנערכה בנאנג'ינג שברפובליקה העממית של סין בהמשך החודש זכתה במדליית זהב בקרב חמש בתוצאה של 4,821 נקודות, לפני קייט או'קונור (4,742 נקודות) וטאליה ברוקס מארצות הברית (4,669 נקודות).

## שיאים אישיים
### אצטדיון
* ריצת 100 מטר משוכות: 13.25 שניות (2025)
* קפיצה לגובה: 1.81 מטר (2025)
* הדיפת כדור ברזל: 16.12 מטר (2023)
* ריצת 200 מטר: 24.30 שניות (2023)
* קפיצה לרוחק: 6.52 מטר (2025)
* הטלת כידון: 49.22 מטר (2021)
* ריצת 800 מטר: 2:11.00 דקות (2025)
* קרב שבע: 6,563 נקודות (2025) **שיא פינלנד**

#### אולם
* ריצת 60 מטר משוכות: 8.19 שניות (2025)
* קפיצה לגובה: 1.81 מטר (2025)
* הדיפת כדור ברזל: 15.01 מטר (2024)
* קפיצה לרוחק: 6.52 מטר (2025)
* ריצת 800 מטר: 2:11.70 דקות (2025)
* קרב חמש: 4,922 נקודות (2025), **שיא פינלנד**, **שיא אירופה עד גיל 23**

## קישורים חיצוניים

קטגוריה:אתלטיות פיניות
קטגוריה:מתחרות בקרב שבע
קטגוריה:נושאי דגל פינלנד באולימפיאדה
קטגוריה:אתלטיות באולימפיאדת פריז (2024)
קטגוריה:אלופות אירופה באתלטיקה
קטגוריה:אלופות עולם באתלטיקה
קטגוריה:ילידות 2003
סופי דוקטר

**סופי דוקטר** (בהולנדית: **Sofie Dokter**; נולדה ב-19 בדצמבר 2002) היא אתלטית הולנדית, זוכת מדליית ארד באליפות עולם באולם (גלאזגו 2024) ומדליית כסף באליפות אירופה באולם (אפלדורן 2025) בקרב חמש.
 
## ביוגרפיה
דוקטר נולדה בחרונינגן שבהולנד.

### 2021
#### אלופת אירופה עד גיל 20 בקרב שבע
באליפות אירופה עד גיל 20 שנערכה ביולי בטאלין שבאסטוניה זכתה במדליית כסף בקרב שבע בשיא אישי של 5,878 נקודות.

### 2022
באליפות אירופה שנערכה באוגוסט בברלין שבגרמניה סיימה במקום 13 בקרב שבע בתוצאה של 5,811 נקודות.

### 2023
בתחרות שנערכה בפברואר בהולנד קבעה שיא אישי חדש של 4,603 נקודות בקרב חמש.

באליפות אירופה באולם שנערכה במרץ באיסטנבול שבטורקיה סיימה במקום רביעי בקרב חמש בתוצאה של 4,499 נקודות.

בתחרות שנערכה במאי בגציס שבאוסטריה קבעה שיא אישי חדש של 6,321 נקודות בקרב שבע.

#### סגנית אלופת אירופה עד גיל 23 בקרב שבע
באליפות אירופה עד גיל 23 שנערכה ביולי באספו שבפינלנד זכתה במדליית כסף בקרב שבע בתוצאה של 6,256 נקודות.

באליפות העולם שנערכה באוגוסט בבודפשט שבהונגריה סיימה במקום 11 בקרב שבע בתוצאה של 6,192 נקודות.

### 2024
#### מדליית ארד באליפות עולם באולם בקרב חמש
באליפות העולם באולם שנערכה במרץ בגלאזגו שבממלכה המאוחדת זכתה במדליית ארד בקרב חמש בתוצאה של 4,571 נקודות, אחרי נור וידטס מבלגיה (4,773 נקודות) וסאגה ואנינן מפינלנד (4,677 נקודות).

באליפות אירופה שנערכה ביוני ברומא שבאיטליה סיימה במקום חמישי בקרב שבע בשיא אישי של 6418 נקודות.
באולימפיאדת פריז סיימה במקום שישי בקרב שבע בשיא אישי של 6452 נקודות.

### 2025
באליפות אירופה באולם שנערכה במרץ באפלדורן, הולנד זכתה דוקטר במדליית כסף בקרב חמש בשיא אישי של 4826 נקודות, אחרי סאגה ואנינן מפינלנד (4922	נקודות) ולפני קייט אוקונור מאירלנד (4781 נקודות).

## שיאים אישיים
### אצטדיון
* ריצת 100 מטר משוכות: 13.51 שניות (2023)
* קפיצה לגובה: 1.89 מטר (2023)
* הדיפת כדור ברזל: 13.97 מטר (2024)
* ריצת 200 מטר: 23.68 שניות (2023)
* קפיצה לרוחק: 6.24 מטר (2023)
* הטלת כידון: 47.17 מטר (2024)
* ריצת 800 מטר: 2:15.84 דקות (2023)
* קרב שבע: 6,321 נקודות (2023)

#### אולם
* ריצת 60 מטר משוכות: 8.29 שניות (2024)
* קפיצה לגובה: 1.84 מטר (2024)
* הדיפת כדור ברזל: 13.92 מטר (2024)
* קפיצה לרוחק: 6.61 מטר (2025)
* ריצת 800 מטר: 2:11.89 דקות (2024)
* קרב חמש: 4,603 נקודות (2023)

## קישורים חיצוניים

קטגוריה:אתלטיות הולנדיות
קטגוריה:מתחרות בקרב שבע
קטגוריה:אתלטיות הולנדיות באולימפיאדת פריז (2024)
קטגוריה:הולנדיות שנולדו ב-2002
קטגוריה:הולנדים שנולדו ב-2002
גיבור זמננו (סדרת טלוויזיה)

**גיבור זמננו** (ברוסית: **«Герой нашего времени»**) היא סדרת טלוויזיה היסטורית רוסית בבימויו של אלכסנדר קוט ומהווה עיבוד לרומן באותו השם מאת מיכאיל לרמונטוב.

## רקע
"גיבור זמננו" היא היצירה המרכזית בפרוזה של מיכאיל לרמונטוב, שבדרכו יוצר רומן המורכב מכמה עלילות, תוך שילוב קולות שונים, כל זאת כדי לחשוף ולחדור, לקלף פיסה אחר פיסה מעורו של הגיבור, ולהגיע למקומות האפלים שבהם העונג והצער חד הם.

## עלילה
שנת 1837. בעיצומה של מלחמת הקווקז המתישה, הקצין הצעיר גריגורי פצ'ורין נשלח לגלות בשירות צבא האימפריה הרוסית בקווקז בגלל השתתפות לא חוקית בדו-קרב. פצ'ורין נאלץ להשתתף באופן בלתי מודע באירועים המתפתחים במהירות - קרב עם מבריחים, חטיפת נסיכה צ'רקסית צעירה, דו-קרב נוסף וכאשר נדמה שהעולם כולו פונה נגד פצ'ורין, הוא ממשיך את מסעו לבדו — כגיבור, תוצר הזמן החדש.
## שחקנים ודמויות
*איגור פטרנקו — גריגורי פצ'ורין
*יורי קולוקולניקוב — גרושניצקי
*אוונגרד לאונטייב — הרופא ורנר
*סרגיי ניקוננקו — מקסים מקסימיץ'
*אלווירה בולגובה — ורה
*יבגניה לוזה — הנסיכה הצ'רקסית מרי
*אנדריי מרזליקין — פורוצ'יק סמיון
## קישורים חיצוניים

קטגוריה:האימפריה הרוסית בתרבות
קטגוריה:סדרות טלוויזיה רוסיות שעלו לשידור בשנות ה-2000
קטגוריה:ערוץ 1 הרוסי: תוכניות וסדרות
קטגוריה:תוכניות טלוויזיה שמתרחשות ברוסיה
קטגוריה:סדרות דרמה היסטוריות רוסיות
קטגוריה:סדרות דרמה תקופתית רוסיות
צ'ארלס תומאס (מושל דלאוור)

**צ'ארלס תומאס** (באנגלית: **Charles Thomas**; ) היה עורך דין ופוליטיקאי אמריקאי מדלאוור, איש המפלגה הדמוקרטית-רפובליקנית, שכיהן כחבר בית הנבחרים והסנאט של דלאוור וכמושל דלאוור ה-25 מיוני 1823 ועד ינואר 1824.
## ראשית חייו
צ'ארלס תומאס נולד במחוז ניו קאסל שבדלאוור, כבנם של צ'ארלס וסוזאנה מקמלוט תומאס. אביו היה אחד מזקני הכנסייה הפרסביטריאנית של ניו קאסל ונשיא חברת הכבישים של דלאוור. צ'ארלס הצעיר נשא לאישה את אלייזה סטופס, ולשניים נולדה בת אחת בשם אלייזה.

לא ידוע על גורלה של רעייתו של תומאס, אך ידוע שבתו טופלה על ידי ד"ר ג'ון רמזי מוילמינגטון עד שמלאו לה עשר, ולאחר מכן היא עברה עם אחותו של אביה, סאלי, שנישאה לוויליאם ט. ריד, חברו של תומאס לספסל הלימודים, ונכדו של ג'ורג' ריד. ויליאם וסאלי חיו בביתו של תומאס.
## קריירה פוליטית
תומאס למד בפרינסטון קולג', ולמד משפטים בהדרכתו של ג'ורג' ריד הבן. ב-1813 הוא התקבל ללשכת עורכי הדין של דלאוור והחל לעסוק במקצוע בניו קאסל. הוא כיהן כחבר בית הנבחרים של דלאוור ב-1818 ובסנאט של דלאוור בשנים 1822–1823. בשל היותו יושב ראש הסנאט ב-1823, עם מותו של המושל ג'וזף הזלט, הוא החליפו. תומאס כיהן כמושל דלאוור מ-24 ביוני 1823 ועד 20 בינואר 1824.

תומאס המשיך לקדם כמה נושאים שקודמו על ידי מושלים קודמים לשיפור מערכת החינוך הציבורית. כפי שמתואר בספרו של קרול הופקר "דמוקרטיה בדלאוור", "'בזמנים קשים אלו', העיר המושל תומאס ב-1824, 'זה נראה ניסוי מסוכן למדי לאפשר לדור אחד לחיות בבורות'. הוא קידם את הנהגתו של מס חינוך מיוחד, שהוא הבטיח, שיהיה ברכה לאנשים... שכן הוא יוכל... להקל עליהם בקשיי המעמסים, המעמסים של השחיתות והבורות. 'לשווא', הוא אמר, 'האם אנו מתפארים בזכות הבחירה שלנו, ובזכויות האזרח שלנו, אם חלק גדול של האזרחים לא מסוגלים לקרוא את פתק ההצבעה שהם בוחרים באמצעותו מדי שנה. אנשים כאלו עשויים לחשוב שהם חופשיים, אך למעשה הם עבדים... אם החינוך מוגבל רק לעשירים', הוא הזהיר, 'מעטים ימצאו עצמם בעמדות השלטון'". מתוך סירוב להעלות מיסים או למסור את השליטה לגורמים המקומיים, לא פעלה האספה הכללית בהתאם.

תומאס גם תמך ברפורמות במערכת הענישה. גם פה מתאר הופקר שתומאס "ציין ללא גאווה שחוקי הענישה של מדינה זו חמורים הרבה יותר מאלו של כל אחת ממדינות האיחוד". בטענה נגד מאסר על אי תשלום חובות, הוא אמר, "נראה כי הדעה הרווחת בקהילה היא שבתי הכלא העלובים שלנו... הם יותר בתי גידול לחוסר מוסר מאשר מקלטים לחסרי ישע". גם פה לא זכתה קריאתו למענה.

## מותו
צ'ארלס תומאס נפטר בניו קאסל ב-8 בפברואר 1848. הוא נטמן בבית הקברות הפרסביטריאני שבעיר. לא קיים דיוקן ידוע שלו.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 220.


## קישורים חיצוניים
* צ'ארלס תומאס באתר אגודת המושלים הלאומית 
* צ'ארלס תומאס באתר The Political Graveyard 
* 

## הערות שוליים

קטגוריה:מושלי דלאוור
קטגוריה:אמריקאים ילידי דלאוור
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:חברי האספה הכללית של דלאוור
קטגוריה:בוגרי אוניברסיטת פרינסטון
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1790
קטגוריה:אמריקאים שנפטרו ב-1848
ליה אפוסטולובסקי

**ליה אפוסטולובסקי** (בסלובנית: **Lia Apostolovski**; נולדה ב-23 ביוני 2000) היא אתלטית סלובנית, זוכת מדליית ארד באליפות עולם באולם (גלאזגו 2024) בקפיצה לגובה.

## ביוגרפיה
אפוסטולובסקי נולדה וגדלה בסלובניה. אביה, סשו אפוסטולובסקי, אף הוא אתלט מצטיין, שיאן סלובניה בעבר בקפיצה לגובה.

### 2021
באליפות אירופה באולם שנערכה במרץ בטורון שבפולין סיימה במקום תשיעי בקפיצה לגובה בתוצאה של 1.87 מטר.

#### מדליית ארד באליפות אירופה עד גיל 23
באליפות אירופה עד גיל 23 שנערכה ביולי בטאלין שבאסטוניה זכתה במדליית ארד בקפיצה לגובה בתוצאה של 1.89 מטר.

### 2022
באליפות העולם שנערכה ביולי ביוג'ין שבאורגון, ארצות הברית, סיימה במקום 12 בקפיצה לגובה בתוצאה של 1.89 מטר.

באליפות אירופה שנערכה באוגוסט במינכן שבגרמניה סיימה במקום שביעי בקפיצה לגובה בתוצאה של 1.90 מטר.

### 2023
באליפות אירופה באולם שנערכה במרץ באיסטנבול שבטורקיה סיימה במקום 13 בקפיצה לגובה בתוצאה של 1.82 מטר.

### 2024
#### מדליית ארד באליפות עולם באולם
באליפות העולם באולם שנערכה במרץ בגלאזגו שבממלכה המאוחדת זכתה במדליית ארד בקפיצה לגובה בתוצאה של 1.95 מטר, אחרי ניקולה אוליסלאגרס מאוסטרליה (1.99 מטר) וירוסלבה מהוצ'יך מאוקראינה (1.97 מטר).

## שיאים אישיים
### אצטדיון
* קפיצה לגובה: 1.95 מטר (2023)
### אולם
* קפיצה לגובה: 1.95 מטר (2024)

## קישורים חיצוניים

קטגוריה:קופצות לגובה
קטגוריה:אתלטיות סלובניות
קטגוריה:ילידות 2000
הלבוי: האדם העקום

**הלבוי: האדם העקום** (באנגלית: **Hellboy: The Crooked Man**) הוא סרט אימה וגיבורי על אמריקאי בבימויו של בריאן טיילור, נכתב על ידי מייק מיגנולה וכריסטופר גולדן. הסרט משמש כאתחול לסדרת הסרטים על הלבוי והוא האתחול השני לזיכיון והסרט הרביעי בסך הכל שנעשה על הדמות. בכוונת אולפני ההפקה Millennium Media להפיק סדרת סרטים חדשה שתהיה נאמנה יותר לרוח הקומיקס המקורי.

בסרט מככבים ג'ק קסי, ג'פרסון וייט, אדליין רודולף, מרטין באסינדייל, האנה מרגטסון, ליאה מק'נאמרה וג'וזף מרסל.

הסרט מבוסס על הקומיקס "הלבוי: האיש העקום ואחרים" משנת 2008, שכתב מייק מינולה.

## תקציר העלילה
בשנות ה-50 של המאה ה-20, הלבוי וסוכן טירון מהלשכה למחקר והגנה בעל-טבעי, מוצאים את עצמם תקועים באזור הכפרי שלמרגלות הרי האפלצ'ים, בעודם מגלים קהילה קטנה רדופת מכשפות, בראשות שד שטני מקומי בעל קשר מטריד לעברו של הלבוי: האיש העקום.

## שחקנים ודמויות
* ג'ק קסי — הלבוי, שד רב עוצמה שעובד עבור ארגון ממשלתי בשם הלשכה למחקר והגנה בעל טבעי.
* ג'פרסון וייט — טום פֶרֵל
* אדליין רודולף — בובי ג'ו סונג
בנוסף, ג'וזף מרסל, ליאה מק'נמרה, האנה מרגטסון ומרטין באסינדייל לוהקו לתפקידים לא ידועים.

## הפקה
בפברואר 2023 ג'ק קסי לוהק לגלם את הלבוי בסרט. חברת Millennium Media נרתמה להפיק את הסרט, כשההפקה יצאה לדרך במרץ 2023 בבולגריה והושלמה במאי אותה שנה.

## קישורים חיצוניים

**ביקורות**
* 

## הערות שוליים

קטגוריה:סרטים באנגלית
קטגוריה:סרטי אתחול
קטגוריה:סרטי פנטזיה
קטגוריה:סרטי אימה אמריקאיים
קטגוריה:סרטי 2024
קטגוריה:סרטים מבוססי קומיקס
קטגוריה:סרטי גיבורי-על
קטגוריה:סרטי פעולה אמריקאיים
קטגוריה:דארק הורס קומיקס